**Rámcová dohoda**

# č. /2022

# uzavretá v zmysle § 269 Zákona č. 513/1991 Zb. Obchodný zákonník v znení neskorších predpisov

medzi

**Objednávateľom:**

Obchodné meno: Atletika Košice, o.z.

So sídlom: Dúhová 26, 04001 Košice

Štatutárny zástupca: Mgr. Dana Velďáková

IČO: 50076302

DIČ: 2120453291

IČ DPH: -

IBAN: SK9483300000002901920823

SWIFT: FIOZSKBA

bankové spojenie: FIO BANKA

(ďalej v texte len „**objednávateľ**“)

a

**Dodávateľom:**

Obchodné meno:

Sídlo:

Štatutárny zástupca:

IČO:

DIČ:

IČ DPH:

Bankové spojenie

IBAN:

Kontakt: email:

 tel. č.:

(ďalej v texte len „**dodávateľ**“)

Objednávateľ a dodávateľ sú v ďalšom texte spoločne označení aj ako „zmluvné strany“ a jednotlivo aj ako „zmluvná strana“.

**PREAMBULA**

Objednávateľ na obstaranie predmetu tejto rámcovej dohody použil postup verejného obstarávania podľa § 117 a nasl. Zákona č. 343/2015 Z. z. o verejnom obstarávaní a o zmene a doplnení niektorých zákonov.

**Čl. I.**

**Predmet a miesto plnenia**

1. Predmetom tejto rámcovej dohody je úprava vzájomných práv a povinností zmluvných strán pri dodaní tovaru na základe objednávateľom vystavených objednávok na predmet zákazky s názvom **„Sektor pre vrh guľou do haly a tlmiace matrace“** (ďalej aj ako „tovar“) dodávateľom objednávateľovi za podmienok ďalej uvedených v tejto zmluve a v súlade s cenovou ponukou ( príloha č. 1 rámcovej dohody). Zmluvné strany sa dohodli, že Objednávateľ nie je povinný odobrať tovar v celom rozsahu zmluvy, t.j. objednávateľ môže odobrať len časť tovaru.
2. Miestom dodania tovaru je Základná škola L. Novomeského 2 v Košiciach.
3. Dodávateľ sa zaväzuje dodávať tovar podľa bodu 1. tohto článku na Základnú školu L. Novomeského 2 v Košiciach, na základe objednávok vystavených objednávateľom.
4. Objednávateľ sa zaväzuje, že za dodanie tovaru zaplatí dodávateľovi cenu vo výške a za podmienok uvedenej v tejto dohode.

**Čl. II.**

**Cena a platobné podmienky**

1. Zmluvné strany sa dohodli na cene za dodanie tovarov podľa prílohy č. 1 v celkovej výške ................... Eur bez DPH, najviac **.................... Eur s DPH**.

2. V cene sú zahrnuté všetky náklady dodávateľa na predmet zákazky.

3. Cena za poskytnutie predmetu zmluvy bola stanovená dohodou zmluvných strán v zmysle cenovej ponuky úspešného uchádzača z verejného obstarávania.

4. Cenu za dodávku uhradí objednávateľ na základe vystavenej a doručenej faktúry, ktorú vystaví dodávateľ po dodaní konkrétnej položky na základe individuálnej objednávky objednávateľa. Lehota splatnosti faktúry je 30 dní od jej doručenia.

 Objednávateľ si vyhradzuje právo vrátiť faktúru v prípade, ak nemá všetky náležitosti daňového dokladu alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu.

5. Prílohou faktúry bude podrobný rozpis fakturovaných položiek a objednávka.

6. Jednotlivé dodávateľom fakturované sumy budú objednávateľom vyplácané dodávateľovi ku dňu splatnosti výlučne s podmienkou, že budú riadne a včas dodané objednané položky v plnom rozsahu a požadovanej kvalite, čo bude odsúhlasené zodpovedným pracovníkom objednávateľa.

7. Objednávateľ neposkytuje dodávateľovi preddavok ani zálohovú platbu.

**Čl. III.**

**Čas trvania**

1. Táto zmluva sa uzatvára **na dobu 6 mesiacov** od nadobudnutia účinnosti zmluvy alebo najviac do vyčerpania celkovej ceny uvedenej v čl. II v bode 1 tejto zmluvy, podľa toho, ktorá skutočnosť nastane skôr.

2. Zmluvné strany sú oprávnené ukončiť zmluvný vzťah na základe obojstrannej písomnej dohody, v ktorej bude stanovený dátum ukončenia zmluvného vzťahu a spôsob vysporiadania vzájomných pohľadávok a záväzkov zmluvných strán vyplývajúcich
z tejto zmluvy.

3. Zmluvné strany sú oprávnené ukončiť zmluvný vzťah aj výpoveďou. Výpovedná lehota je jeden mesiac a začne plynúť prvým dňom v mesiaci nasledujúcom po doručení výpovede druhej zmluvnej strane.

**Čl. IV.**

**Odstúpenie od rámcovej dohody**

1. Objednávateľ môže okamžite odstúpiť od rámcovej dohody v prípadoch podstatného porušenia tejto rámcovej dohody, za čo sa považuje predovšetkým nesplnenie predmetu rámcovej dohody riadne a včas.

2. Dodávateľ môže odstúpiť od rámcovej dohody, v prípade ak objednávateľ je opakovane v omeškaní s platením faktúr dlhšie ako 60 dní.

3. Odstúpenie od rámcovej dohody oznámi odstupujúca strana druhej strane doporučeným listom.

4. Odstúpenie nadobudne účinnosť v deň doručenia odstúpenia.

**Čl. V.**

**Práva a povinnosti zmluvných strán**

1. Dodávateľ je povinný zabezpečiť pre Objednávateľa dodávku tovaru v dohodnutej kvalite, rozsahu, cene a v termínoch podľa objednávok objednávateľa.
2. Dodávateľ sa zaväzuje, že tovar zabezpečí pre objednávateľa na základe ním vystavenej objednávky v lehote primeranej povahe objednávky, najneskôr však do piatich pracovných dní, okrem prípadu, ak sa vzhľadom na povahu predmetu nevyžaduje dlhšia lehota, ktorá však nesmie presiahnuť 10 pracovných dní. Lehota na splnenie objednávky začína plynúť dňom nasledujúcim po dni vzájomného odsúhlasenia špecifikácie konkrétnej objednávky zmluvnými stranami
3. Objednávateľ' sa zaväzuje poskytnúť nevyhnutnú súčinnosť dodávateľovi na to, aby došlo k riadnemu splneniu predmetu zmluvy dodávateľom.
4. V prípade omeškania úhrady faktúry je dodávateľ' oprávnený fakturovať objednávatel'ovi úroky z omeškania v zmysle platných právnych predpisov.
5. V prípade omeškania s plnením povinností vyplývajúcich z tejto dohody je objednávateľ oprávnený požadovať zaplatenie zmluvnej pokuty vo výške 20,- € za každý deň omeškania.
6. Objednávateľ je oprávnený požadovať od dodávateľa zaplatenie zmluvnej pokuty vo výške 50,- € za každú vadu objednávky v prípade márneho uplynutia lehoty, určenej na odstránenie zistenej a oznámenej vady objednávky.

**Čl. VI.**

**Záruka kvality a vybavovanie reklamácií**

1. Dodávateľ poskytuje záruku na dodaný tovar 24 mesiacov odo dňa prevzatia.

2. Dodávateľ sa zaväzuje všetky objednávateľom reklamované vady dodaného tovaru odstrániť bez zbytočného odkladu, najneskôr však v lehote 5 pracovných dní odo dňa oznámenia vady tovaru. V prípade nedodržania tejto lehoty je dodávateľ povinný nahradiť požadovaný tovar novým.

3. Objednávateľ je oprávnený písomne alebo elektronicky reklamovať objednaný tovar počas celej záručnej doby.

**Čl. VII.**

**Záverečné ustanovenia**

1. Zmluvné vzťahy v tejto zmluve neupravené sa riadia príslušnými ustanoveniami Obchodného zákonníka a všeobecne záväznými právnymi predpismi.
2. Zmluvné strany sú oprávnené meniť alebo dopĺňať túto zmluvu len formou obojstranne odsúhlasených písomných dodatkov.
3. Táto zmluva nadobúda platnosť dňom jej podpisu oboma zmluvnými stranami. Zmluvné strany súhlasia s elektronickou formou (listinne podpísaná a naskenovaná) podpisu zmlúv (prejav vôle prijať záväzok môže byť vyjadrený aj pripojením podpisu Objednávateľa ku skenu listinne podpísanej zmluvy dodávateľa).
4. Táto zmluva je vyhotovená v 3 exemplároch, 1 pre dodávateľa a 2 pre objednávateľa.
5. Zmluvné strany vyhlasujú, že túto zmluvu uzatvorili slobodne a vážne, neuzatvorili ju
v tiesni a za nápadne nevýhodných podmienok, zmluvu si prečítali, jej obsahu porozumeli a na znak súhlasu ju vlastnoručne podpísali.

Príloha č. 1: Súhrnná cenová ponuka

V .................., dňa ........................ V Košiciach, dňa ............

Dodávateľ: Objednávateľ:

................................................................. ................................................................

 Mgr. Dana Velďáková

 predseda výkonného výboru